open-index/open-wikipedia-markdown huggingface dataset:
דויד מרטינס

**דויד עמנואל מרטינס מוראלס** (בספרדית: **David Enmanuel Martínez Morales**; נולד ב-7 בפברואר 2006 באל טיגרה שבוונצואלה) הוא כדורגלן ונצואלי המשחק בעמדת קשר הכנף בקבוצת לוס אנג'לס מה-MLS ובנבחרת ונצואלה.

## קריירת מועדונים
מרטינס גדל במחלקות הנוער של טיגרה ומונגס. בשנת 2022 החל לשחק בקבוצה הבוגרת של מונגס במסגרת ליגת העל הוונצואלית. בעונת  ערך שלוש הופעות והבקיע שער אחד בגביע ליברטדורס.

## קריירה בינלאומית
ב-18 ביוני 2023 ערך מרטינס את הופעת הבכורה שלו בנבחרת ונצואלה, בניצחון 1-0 על נבחרת גואטמלה במשחק ידידות.

## קישורים חיצוניים

קטגוריה:כדורגלנים ונצואלים
קטגוריה:קשרי כדורגל ונצואלים
קטגוריה:כדורגלני לוס אנג'לס
קטגוריה:כדורגלני נבחרת ונצואלה
קטגוריה:ספורטאים זרים בארצות הברית
קטגוריה:ילידי 2006
פליקס בלוך (צייר)

**פליקס בלוך** (גם פרדיננד בלוך, נולד ב-15 באוגוסט 1898 בווינה, אוסטריה-הונגריה; נספה בשואה ב-31 באוקטובר 1944 בגטו טרזיינשטט) היה צייר, שרטט ואמן מסחרי אוסטרי. 

## חייו ויצירתו
ממוזער| השילוח מגיע לטרזיינשטט, 1942
ממוזער| תפילה בבית כנסת מאולתר בטרזיינשטט בין השנים 1942–1944
בלוך עבד כאמן מסחרי בווינה. לאחר שאוסטריה סופחה לרייך הגרמני ב-1938, הוא ואשתו אנטוניה ברחו למילאנו ולאחר מכן לפראג. שם העביר קורסים להסבה מקצועית בתחום הגרפיקה הפרסומית לבני הקהילה היהודית. 

ב-14 ביוני 1941 נשללה אזרחותו הגרמנית. החלטה זו פורסמה בעיתון הגרמני רייכסאנצייגר (Reichsanzeiger) ב-6 באוגוסט 1941. שם פורסם שתפקידו היה "מומחה פרסום".  ביולי 1942 גורש לגטו טרזיינשטט, כ-60 קילומטרים מפראג. השילוח, המכונה AAv, יצא מפראג ביום חמישי, 30 ביולי 1942, עם כ-1,000 איש והגיע לטרזיינשטט באותו יום. 

בגטו עבד בלוך במשרד הטכני, שם נאלצו אמנים לייצר חומר תעמולה לגרמנים ולזייף ציורים של מאסטרים מפורסמים, שלימים יימכרו לחו"ל תמורת מטבע חוץ. בלוך, כמו אמנים אחרים, השתתף ביצירה הבלתי חוקית והסודית של סדרה של רישומי עט ופחם שתיארו את הצד הטרגי של החיים בגטו. לאחר ביקור של ועדה בינלאומית של הצלב האדום ביוני 1944, הואשמו האמנים בהברחת תעמולה אנטי-נאצית אל מחוץ לגטו. בין השאר גילה הגסטפו שרישומים של אמני טרזיינשטט הגיעו בחודשים קודמים גם לשווייץ.

ב-17 ביולי 1944 נעצר פליקס בלוך יחד עם בדז'יך פריטה, לאו האס ואוטו אונגר בגין "תעמולת זוועה" לכאורה והועבר לכלא הגסטפו במבצר הקטן, שם עונו האמנים קשות. ארבעת האמנים נחקרו על ידי אדולף אייכמן. הגסטפו הציג רישומים וראיות, כמו שרטוט של לאו האס של אסירים המחפשים קליפות תפוחי אדמה, כחושים ומורעבים. "איך יכולת לחשוב ולצייר משהו כזה שעושה כל כך לעג למציאות?", נשאל לאו הס. "אתה אומר שיש רעב בגטו? הצלב האדום לא קבע את זה". הגסטפו של פראג הגיש כתב אישום בגין "תעמולת זוועה והפצתה לחו"ל".

לאו האס היה היחיד מקבוצת האמנים ששרד את השואה. בלוך הוכה למוות על ידי אנשי אס אס בכלא הגסטפו במבצר הקטן ב-31 באוקטובר 1944. גם אשתו, שנכלאה עמו, נרצחה.

"בלוך מציג את גטו טרזיינשטט, שבו מתו 35,000 איש, כטחנת מוות. עגלת מוות מלאה בגופות מתגלגלת ללא רחם על החולים והפצועים. יש גורל מאחורי כל תמונה ולעיתים קרובות התאריכים שמאחורי שם האמן מספרים כמעט את כל הסיפור". (Tagesspiegel, מ-25 בינואר 2016, על תערוכה בברלין "אמנות מהשואה" במרץ/אפריל 2016). 

כמעט כל יצירות האמנות של בלוך הושמדו. הוא חתם עליהן בקיצור "feb".

## קישורים חיצוניים
* פליקס בלוך בעמוד המדע של ORF, במאמר *אמנות והתנגדות בגטו* מ-15 בדצמבר 2018, על התערוכה *הלב כבד כעופרת* במוזיאון הפולקלור של וינה, 26 בפברואר 2023
* בלוך באתר האינטרנט של Volkskundemuseum Wien בתערוכה *The Heart as Heavy as Lead - אמנות והתנגדות בגטו טרזינשטט*, נובמבר/דצמבר 2018, 26 בפברואר 2023
* פליקס בלוך באתר האינטרנט של *לקסיקון גטו טרזינשטט*, 26 בפברואר 2023

## הערות שוליים

קטגוריה:ציירים אוסטרים
קטגוריה:נספי השואה
קטגוריה:אוסטרים שנולדו ב-1898
קטגוריה:אוסטרים שנפטרו ב-1944
דיוויין טאה

**דיוויין רוזוולט טאה** (באנגלית: **Divine Roosevelt Teah**; נולד ב-19 באפריל 2006 במונרוביה שבליבריה) הוא כדורגלן ליברי המשחק בעמדת הקשר בקבוצת סלביה פראג מליגת העל הצ’כית ובנבחרת ליבריה.

## קריירת מועדונים
בשנת 2021 החל טאה לשחק בקבוצה הבוגרת של נימבה מליגת המשנה הליברית. 

באפריל 2024 חתם בהמארבי השוודית לארבע שנים. בינואר 2025 חתם בסלביה פראג לחמש שנים.

## קריירה בינלאומית
ב-30 בספטמבר 2021 ערך טאה את הופעת הבכורה שלו בנבחרת ליבריה, בהפסד 2-0 לנבחרת מצרים במשחק ידידות. ב-29 במרץ 2022 הבקיע את שער הבכורה שלו בנבחרת, בהפסד 2-1 לנבחרת בורונדי במשחק ידידות.

## קישורים חיצוניים

קטגוריה:כדורגלנים ליברים
קטגוריה:קשרי כדורגל ליברים
קטגוריה:כדורגלני המארבי
קטגוריה:כדורגלני סלביה פראג
קטגוריה:כדורגלני נבחרת ליבריה
קטגוריה:ילידי 2006
ז'אק ביילינקי

**ז'אק ביילנקי** (גם **ביילינסקי**, ובצרפתית: **Jacques Biélinky**; ) היה עיתונאי צרפתי.

## ביוגרפיה
ביילינקי, יליד ויטבסק, שרד את פרעות קישינב ב-1903 ונכלא בשל פעילות סוציאליסטית תחת משטר הצאר. ב-1909 היגר לצרפת כפליט פוליטי וב-1927 התאזרח בצרפת. הוא היה מבקר אמנות ובעל טור בעיתון היהודי L'Univers isralite (העולם היהודי), והיה נציג יהודי רשמי, מהמומחים לנושאי קבוצת המהגרים היהודית ממנה הגיע.

בין השנים 1940-1942 ניהל יומן המפרט את חיי היומיום בפריז ואת רדיפת היהודים. בחודשים הראשונים של הכיבוש הבחין במעט רמיזות אנטישמיות. לפיכך הצו מיום 27 בספטמבר 1940 המורה על פרסום כרזה צהובה מול חנויות יהודיות אינו גורם לירידה בנוכחות הקונים הלא יהודים. לאט ראה ביילינקי את תמיכת הפריזאים דועכת. הם נתקלו בקשיי אספקה ובבעיות יומיומיות, ונסוגו לתוך עצמם. יומנו של ביילינקי מאפשר להבין את המצבים האנושיים החבויים מאחורי הטקסטים של החוקים האנטי-יהודיים.

ביילינקי נעצר בלילה שבין 11 בפברואר 1943, במהלך פשיטה שאורגנה על ידי המשטרה הצרפתית, וגורש בשיירה מספר 52 ב-23 במרץ 1943 מחנה הריכוז דראנסי לחלם, ואז למחנה ההשמדה הנאצי סוביבור בפולין.

## לקריאה נוספת

* Serge Klarsfeld. *Le Mémorial de la Déportation des Juifs de France*. Beate et Serge Klarsfeld: Paris, 1978.
* Jacques Biélinky, *Marie-Anne Camax-Zoegger*, Le Triangle, Paris, 1935.
* Jacques Biélinky, *Un journaliste juif à Paris sous l’Occupation. Journal 1940-1942*, texte présenté, établi et annoté par Renée Poznanski, Éditions du Cerf Biblis, réédition Paris 2011, 
* Rossella Froissart Pezone et Yves Chevrefils Desbiolles (dir), *Les revues d’art : formes, stratégies et réseaux au 20eme siècle : La critique d’art dans les revues juives de langue française durant l’entre-deux-guerres : Jacques Biélinky et la part juive de l’École de Paris*, Presses universitaires de Rennes, 2011. 


## קישורים חיצוניים
* מויטבסק לפריז – ביילינקי ושאגאל יוצרים בין שתי מלחמות, באתר יד ושם

## הערות שוליים

קטגוריה:מבקרי אמנות צרפתים
קטגוריה:נספים במחנה ההשמדה סוביבור
קטגוריה:כותבי יומן בשואה
קטגוריה:צרפתים שנולדו ב-1881
קטגוריה:צרפתים שנפטרו ב-1943
איתי חן

**איתי חן** (נולד בשנת 1967) הוא צ'לן ישראלי-גרמני. צ'לן ראשי ב. הופיע כסולן עם התזמורות המובילות בעולם.

## ביוגרפיה
חן נולד וגדל בקיבוץ חפציבה. החל לנגן בצ'לו בהדרכתו של אביו, אורי חן. נוסף לכך, התאמן בשחייה בקבוצת הפועל גלבוע בהדרכתו של בן דודו ארנון אבני. הוא זכה באליפויות ישראל בשחייה לילדים ונוער. הוא בחר במוזיקה ובגיל 16 למד בהדרכתו של פרופ' עוזי ויזל באקדמיה למוזיקה בתל אביב. לאחר מכן המשיך את לימודיו בהדרכתו של פרופ' וולפגנג בטשר  באוניברסיטת ברלין לאמנויות . סיים תואר שני בהצטיינות בבית הספר הגבוה למוזיקה הנס אייזלר בברלין, בהדרכת פרופ' יוזף שוואב .

השתתף בקונצרטים וסיורי קונצרטים רבים עם התזמורת הפילהרמונית של ברלין וזכה לנגן בהרכבי מוזיקה קאמרית שונים עם חברי התזמורת.

בפסטיבל הבינלאומי בביירות, לבנון 1989 זכה להצלחה רבה בנגינת בקונצרטו לצ'לו של ז'אק איבר ושם החלה הקריירה הבינלאומית שלו. לאחר מכן הופיע בפסטיבלים כגון פסטיבל המוזיקה של דרזדן , פסטיבל זלצבורג ופסטיבל המוזיקה הבינלאומי בורגוס, פסטיבל קול המוסיקה בגליל העליון כפר בלום ועוד.

בשנים 1996–1997 התקבל לתפקיד הצ'לן הראשי ב ובהמשך לצ'לן הראשי באופרה של נירנברג . לאחר מספר שנים סיים את עבודתו בתזמורת לטובת קריירת סולו והוראה.

הוא הופיע כסולן עם תזמורות רבות כמו התזמורת הסימפונית של בודפשט, התזמורת הסימפונית של אנטוורפן, התזמורת הקאמרית ברלין , התזמורת הקאמרית הישראלית ועוד. סיבוב הופעות כסולן ביפן, ארצות הברית, ישראל, גרמניה, בלגיה, צ'כיה ופולין.

חן השתתף בפסטיבלים רבים ברחבי העולם והקליט לרשתות הרדיו והטלוויזיה בארץ (קול המוזיקה) ובמדינות רבות באירופה (ARD, ZDF).

חן מנגן ב"שלישיית שטרן" שהקים, המורכבת מהפסנתרן הישראלי עדי בר והכנרת מריה אזובה. התוכנית של השלישייה נקראת "מסע מברלין לירושלים". נוסף לכך, הוא מנגן גם ב"שלישיית קאהן" עם הכנר אילן שניידר והפסנתרן פרדריק זומר על שם המלחין היהודי רוברט קאהן.

### חיים אישיים
חן מתגורר בברלין משנות ה-90. אחיו גלעד חן, פרופ' להתנהגות ארגונית ואלוף ישראל בשחייה בעבר.

## דיסקוגרפיה
* **דואט בין חליל לצ'לו**, עם נגנית חליל הצד הסינית אצוקו קוגה, 2012.

## פרסים והישגים
* פרס קלרמונט כצ'לן הישראלי הצעיר הטוב ביותר
* פרס ראשון בתחרויות הצ'לו והמוזיקה הקאמרית של האקדמיה למוזיקה בתל אביב

## קישורים חיצוניים
* 
* Jonathan Scheiner, "Very happy that Itook this path", Deutschlandradio, November 16, 2012 
* Martina Dreisbach Music under the stars and stripes, Frankfurter ,December 18, 2018 
* Ithay Khen and Markus Schlemmer play at Britz Castle, Berliner Woche 
* Exciting music experience, Giessener Anzeiger, July 3, 2023 

## הערות שוליים

קטגוריה:צ'לנים ישראלים
קטגוריה:שחיינים ישראלים
קטגוריה:חפציבה: אישים
קטגוריה:ישראלים שנולדו ב-1967
ניב ליליאן

**ניב ליליאן** (נולד ב-10 במאי 1977) הוא עיתונאי ומרצה ישראלי, המשמש ככתב טכנולוגיה וחלל באתר "וואלה!". בעבר שימש כעורך ערוץ הטכנולוגיה של אתר החדשות "ynet" ועורך הטכנולוגיה והמדע בעיתון ובאתר האינטרנט של "ישראל היום".

## ביוגרפיה
ניב ליליאן נולד ברחובות וסיים את לימודיו התיכוניים בבית הספר ע"ש עמוס דה-שליט בעירו. את שירותו הצבאי עשה בחיל המודיעין. הוא בוגר אוניברסיטת בר-אילן במדעי המדינה ותקשורת.

את דרכו בתקשורת החל עוד כסטודנט, באתר חדשות משחקי המחשב Vgames בשנת 2001. בשנת 2004, היה ממקימיו והעורך של אתר הפובליציסטיקה העצמאי "נביאים אחרונים", ובשנת 2006 הצטרף כסגן עורך למדור "חיים ברשת" של אתר "נענע". לאחר מספר חודשים, עבר לשמש כסגן-העורך של ערוץ הטכנולוגיה (אז, "ערוץ המחשבים") של אתר ynet, תחת העורך, גל מור. לאחר כשנה, החליף את מור בתפקיד כעורך ערוץ הטכנולוגיה של ynet.

כעורך ערוץ הטכנולוגיה של ynet הוביל ליליאן את הערוץ לכמה הישגים בולטים, בהם קמפיין נרחב שסיקר את הליך החקיקה של המאגר הביומטרי, וראיון ראשון בעברית עם מנכ"ל גוגל העולמית, שהתפרסם גם במוסף "ממון" של העיתון ידיעות אחרונות. עוד הוביל תחקיר ייחודי שארך חודשים, על התערבות ספקיות אינטרנט בתעבורת שיתוף קבצים, תחקיר אשר עורר הדים בארץ ובעולם, והגיע אף לדפי ה"ניו יורק טיימס". בעקבות התחקיר, הוגשה תובענה ייצוגית בסך 71 מיליון שקלים כנגד "סמייל 012".

בשנת 2010, עזב את אתר ynet, והחל לכתוב כתבות מגזיניות בנושאי טכנולוגיה למגזין TheMarker ולאחר מכן ל-"ידיעות אחרונות", במקביל כתב גם לאתר "נענע".

בשנת 2012, במקביל לכתיבתו ב-"ידיעות אחרונות", הצטרף לצוות של ערוץ הטכנולוגיה החדש של אתר מאקו, NEXTER, ואף הגיש פינה קבועה בנושאי סלולר בתוכנית NEXTER עם דרור גלוברמן שנשאה את אותו השם של הערוץ, הוא המשיך לכתוב לאתר עוד כשנתיים נוספות. עוד באותה שנה, ייסד ביחד עם הראל שטנשטיין את מגזין הטכנולוגיה הדיגיטלי העצמאי "החיבור", כאשר יצאו למגזין שלושה גיליונות בפורמט דיגיטלי, ולאחר מכן, הפך המגזין לאתר עצמאי בנושאי צרכנות, טכנולוגיה ומדע.

בשנת 2014 גויס ככתב מקומי של אתר הטכנולוגיה ZDNET, וסיקר את תעשיית ההזנקים והטכנולוגיה המקומית עבור האתר, ולאחר מכן שימש גם ככתב מקומי של מגזין המחשבים הבריטי הוותיק ComputerWeekly. עוד שימש כפרשן לענייני טכנולוגיה בתוכנית "חשבון יומי" בערוץ 1 (הערוץ הראשון ברשות השידור).

בשנת 2018 הצטרף למערכת "ישראל היום" כעורך טכנולוגיה ומדע, שם ניהל וערך את ערוץ הטכנולוגיה והמדע, וכתב גם עבור העיתון המודפס. במסגרת עבודתו בישראל היום הוביל קמפיין לכניסת טכנולוגיית ה-EMV (תשלום בנגיעה) בתחום כרטיסי האשראי והיה אחראי לחשיפה כי המאגר הביומטרי מאוחסן בניגוד לתקנות בחוות שרתים פרטית של "בזק בינלאומי".

בשנת 2020 עזב את "ישראל היום", ולאחר תקופה קצרה הצטרף ככתב טכנולוגיה וחלל למערכת "וואלה!". בשנת 2022 חשף את גניבת תוכניות הקו הירוק של הרכבת הקלה בידי האקרים.

## קישורים חיצוניים

* 
* 
* 
* 

## הערות שוליים

קטגוריה:סגל ynet
קטגוריה:סגל ישראל היום
קטגוריה:סגל וואלה!
קטגוריה:בוגרי תיכון דה שליט
קטגוריה:בוגרי אוניברסיטת בר-אילן
קטגוריה:עיתונאים ישראלים
קטגוריה:ישראלים שנולדו ב-1977
ברודי האצלר

**איאן ברודי האצלר** (באנגלית: **Ian Brody Hutzler**; נולד ב-20 באפריל 1971) הוא שחקן אמריקאי.

## ביוגרפיה
איאן ברודי האצלר נולד ב-20 באפריל 1971 בפיירבנקס, אלסקה. הוא למד באוניברסיטת מישיגן סטייט לפני שעבר ללוס אנג'לס.

## קריירה
האצלר שיחק את התפקיד של זכרי סמית' באופרת הסבון האמריקאית *Guiding Light* מ-1996 עד 1997  ואת התפקיד של קודי דיקסון באופרת הסבון צעירים חסרי מנוח מ-1999 עד 2004 לפני שעבר לשחק אופרת הסבון המתחרה ימי חיינו, שם שיחק בתפקיד פטריק לוקהארט. מ-2004 עד 2007. בשנת 2001 שיחק בסרט לא רק בלונדינית.

האלצר הופיע במספר הופעות אורח בסדרות טלוויזיה בהן אנג'ל ומכושפות וסדרת הטלוויזיה של NBC קצרת הימים משנת 2000, *Titans*. הוא גם כיכב בסרט *"גרין פלאש"* משנת 2008, יחד עם טורי דה ויטו וקריסטין קוואלארי. ב-2011 הוא שיחק ב- *[[NCIS (סדרת טלוויזיה)|NCIS]]* . בשנת 2012, הוא גילם את ג'ייסון שרידן בסרדרת הטלוויזיה קצרת הימים "Ringer" . בשנת 2015, הוא הופיע בסרט *"Mega Shark vs. Kolossus"* . 

## חיים אישיים
האצלר התחתן עם מעצבת הפנים ג'ודית קוראמנג ב-2012. בתם הבכורה נולדה ב-2014.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת מישיגן
קטגוריה:אמריקאים שנולדו ב-1971
ניב הדס

**ניב הדס** (נולד בשנת 1977) הוא עיתונאי, עורך, מבקר תרבות ודי ג'יי ישראלי.

## ביוגרפיה וקריירה
הדס נולד בתל אביב וגדל ברמת השרון. למד באוניברסיטת תל אביב תואר בוגר באמנות (B.F.A.) בשנים 2000–2004. עבד כמפיק ועורך בגלי צה"ל, כתב לתוכנית הטלוויזיה 'אינפומאניה' בערוץ מוזיקה 24 והיה כתב באתר האינטרנט MOOMA. ב-2003 יצא לאור הקובץ "לא מה שהיה פעם" על תרבות המועדונים הישראלית, שערך יחד עם רוב אייל. ב-2004 מונה לעורך הראשי של תחנת הרדיו קול הקמפוס במקום נדב רביד, כשהוא ממשיך לשמש ככתב התרבות ועורך במקומון העיר. היה סגן עורך של מוסף חיי הלילה 'dj העיר' וכן ערך את העיתון ז'ורנל, מגזין התרבות השבועי של מעריב. ערך את ערוצי התרבות והמוזיקה של אתר וואלה! כשלוש שנים, עד לעזיבתו ב-2009,ניב הדס, עורך ’וואלה תרבות’, פורש ובמקביל כתב במוסף גלריה. ב-2010 היה סגן העורך של תוכנית הטלוויזיה דיבור חדיש.

ב-2012 מונה לעורך המוזיקלי של רדיו תל אביב. בקיץ 2012 התמנה לעורך משנה של טיים אאוט. ומאוחר יותר התמנה לתפקיד העורך הראשי של אתר טיים אאוט. ב-2012–2013 למד פיתוח עסקי ואסטרטגיה בפקולטה לניהול של אוניברסיטת תל אביב. בסוף 2013 עזב את אתר טיים אאוט ועבר למשרת מנהל תוכן בחברת ההיי-טק NonIssue מפני ש"אי אפשר לפספס כזו הזדמנות". ב-2021 החליף את ליסה פרץ כעורך גלריה שישי כשיצאה לחופשה בעקבות טענות להתעמרות, ולאחר מכן מונה לשמש כעורך המשנה של מוסף גלריה שישי ב"הארץ", ובמקביל כותב ובעל טור ביקורת טלוויזיה קבוע ב'גלריה שישי' בשם "עין עצלה".

הדס מנחה פודקאסט בנושא טלוויזיה בשם "תרבות יום א'" יחד עם גילי איזיקוביץ.

ב-6 בנובמבר 2022 הוציא לאור את ספר הביכורים שלו "הלילה הוא לנצח" בהוצאת כנרת זמורה-דביר.

## חיים אישיים
הדס מתגורר עם בת זוגו שירה מייקין (עיתונאית ועורכת בדה מרקר) במושב בשרון.

## לקריאה נוספת
* 

## קישורים חיצוניים
* 
* 
* ניב הדס, באתר הקצה (תחנת רדיו)
* 

## הערות שוליים

קטגוריה:מבקרי אמנות ישראלים
קטגוריה:עיתונאים ישראלים
קטגוריה:מוזיקאים ישראלים
קטגוריה:עורכים מוזיקליים ברדיו הישראלי
קטגוריה:עורכים ישראלים
קטגוריה:סגל הארץ
קטגוריה:בוגרי אוניברסיטת תל אביב
קטגוריה:עיתונאים כותבי עברית
קטגוריה:ישראלים שנולדו ב-1977
טרפדת V48

**SMS V48** הייתה סירת טורפדו גדולה משנת 1913 (בגרמנית: *Großes Torpedoboot*) של הצי הקיסרי הגרמני במהלך מלחמת העולם הראשונה, והספינה ה-24 בסדרה שלה.

## בנייה
הספינה נבנתה על ידי מספנת AG Vulcan Stettin, גרמניה, והוזמנה ב-22 באפריל 1914, כחלק מתוכנית בניית הספינות של 1914. היא הושקה ב-6 באוגוסט 1915 ונכנסה לשירות ב-10 בדצמבר 1915. ה-"V" ב-V48 מציין את המספנה שבה היא נבנתה.

V48 הייתה באורך כולל של  ו- בקו המים, עם רוחב של  ושוקע של . הדחק האונייה היה  בתפוסה סטנדרטית ו- במעמס מלא. שלושה דוודי צינור מים המופעלים על ידי נפט הזינו קיטור לשני סטים של טורבינות קיטור AEG-Vulcan בדירוג של 24,000 כוחות סוס (18,000 קילוואט), והעניקו לה מהירות של 33.5 קשרים (62 קמ"ש).  של מזוט נישאו בספינה, מה שהעניק לה טווח של 2,050 מיילים ימיים ((3,800 ק"מ) במהירות 17 קשרים (31 קמ"ש).

החימוש כלל במקור שלושה תותחים ימיים SK L/45 בקוטר 8.8 ס"מ בצריחים בודדים, יחד עם שישה צינורות טורפדו בקוטר 50 ס"מ (19.7 אינץ') כאשר שני צינורות בודדים קבועים מקדימה ו-2 צינורות תאומים מאחור. ניתן היה לשאת עליה עד 24 מוקשים. בשנת 1916 תותחי ה-8.8 ס"מ הוחלפו בשלושה תותחים ימיים 10.5 ס"מ SK L/45. בספינה שירתו 87 קצינים ומלחים.

## היסטוריית שירות
V48 הוקצתה מחצית השייטת ה-6 של השייטת ה-3 כאשר השתתפה בקרב יוטלנד. בפעולה זו, השייטת ה-3 פתחה במתקפת טורפדו לא מוצלחת נגד סיירות מערכה בריטיות, ולאחר שהרחיקו את המשחתות הגרמניות החליפו אש עם המשחתת הפגועה אה"מ שארק, כאשר V48 ספגה נזק מפגיעת פגז או שני פגזי , שהשביתו את מכונות המשחתת הגרמנית, ואילצו את V48 לעצור. ניסיון של המשחתת הגרמנית G42 לגרור את V48 נזנח בגלל אש כבדה ממערך הקרב הבריטי. אוניית המערכה וליאנט מאוחר יותר ירתה עליה פגזי . בסופו של דבר היא הוטבעה על ידי פגז 4 אינץ' שנורה מספינה לא מזוהה של שייטת המשחתת ה-12 הבריטית, וטבעה עם 90 אנשי צוות שנהרגו בפעולה.

קטגוריה:אוניות מלחמה גרמניות במלחמת העולם הראשונה
קטגוריה:אוניות מלחמה גרמניות שטובעו בקרב יוטלנד
Something About Us

**"Something About Us"** הוא שיר של צמד המוזיקה האלקטרונית הצרפתי דאפט פאנק. השיר יצא לאור כסינגל השישי והאחרון מתוך האלבום Discovery משנת 2001 כקידום מכירות לסרט האנימציה שלהם משנת 2003 אינטרסטלה 5555. השיר הגיע למקום ה-93 בדירוג מצעד SNEP.

## קליפ
ישנם שני קליפים לשיר "Something About Us". הקליפ הראשון הוא סצנה מתוך אינטרסטלה 5555. לאחר שנמלטו מהחוטף, שניים מחברי להקת החייזרים The Crescendolls (המתופף באריל ונגנית הבס סטלה) נכנסים למונית ממתינה שבה נוהג הקלידן אוקטבה. הם נוסעים למחסן שבו מצילם, שפ, שוכב על הרצפה מדמם למוות, כתוצאה מירי לייזר במהלך סצנה קודמת בסרט. שפ מרים את זרועו הפצועה אל סטלה האהובה שלו. היא לוקחת את זרועו וחווה רצף חלומות שחושף את רגשותיו של שפ כלפיה. כשהם חוזרים, שפ חושף את זהותם האמיתית של חברי הלהקה. הלהקה מביעה את תודתה עם מותו של שפ.

הקליפ השני הוא אוסף קליפים בכיכובם של שפ וסטלה. גרסה זו יצאה כדי לקדם את גרסת הסינגל של "Something About Us".

## רשימת רצועות

## מצעדים

## קישורים חיצוניים

## הערות שוליים

קטגוריה:שירי 2001
קטגוריה:סינגלים מ-2003
קטגוריה:שירי דאפט פאנק
קטגוריה:שירים באנגלית
קטגוריה:וידאו קליפים מונפשים
קטגוריה:שירי נושא: אהבה
קטגוריה:סינגלים בהוצאת וירג'ין רקורדס
Robot Rock

**"Robot Rock"** הוא הסינגל הראשון מתוך אלבום האולפן השלישי של צמד המוזיקה האלקטרונית הצרפתי דאפט פאנק, Human After All. הסינגל יצא לאור בתחילה ב-11 באפריל 2005 עם קליפ, בבימויו ובהשתתפות הצמד, לפני יציאת הסינגל. בעוד שהסינגל הגיע למקום בינוני גבוה במצעדים, מבקרים רבים מצאו את השיר חוזר על עצמו יתר על המידה בהשוואה לשירים מאלבומי האולפן האחרים שלהם באותה תקופה. הוא כולל סמפל של "Release the Beast" שבוצע על ידי Breakwater.

## לחן
מבחינה מוזיקלית, "Robot Rock" תואר כרוק אלקטרוני ודאנס-רוק. הוא מכיל סמפל מהשיר "Release the Beast" של Breakwater. הסמפל כולל ריף סינתיסייזר עם גוון סנכרון מתנד, כמו גם כלי הקשה ואקורדים כוחות בגיטרה חשמלית. דאפט פאנק שילבו ווקודר בהפקה, וחזר על משפט הכותרת של "Robot Rock". מלבד הסמפל, תומא בנגלטר ציין כי הצמד השתמש בסינתיסייזר מוג עם מעבד צליל גיטרה עבור השיר.

הסמפל מופיעה על עטיפת הסינגל ועל תווי הליינר של אלבום Human After All. בנגלטר הסביר כי בלייבל שלו, Roulé, "עשינו שירים של 7 דקות עם לופ של שנייה אחת בלבד, עם אפילו פחות בסיס ממה שיש ב-'Robot Rock'. זו תמיד הייתה דרך לפרש מחדש דברים - לפעמים זה להשתמש באלמנט מהעבר, או לפעמים לשחזר אותם ולהטעות את העיניים או את האוזניים, שזה פשוט דבר שכיף לעשות". הוא פירט כי השיר "הוא מחווה לכוחם של אקורדים של רוק כבד. במובן מסוים אני חושב שבדקנו אם אפשר לקחת את המהות של הרוק – הכוח הזה – ולערבב אותה עם ריקוד. אבל לקחת ריף לולאה את זה ולחקור את ליבת הרוק".

ריף הסינתיסייזר של הסמפל נעדר מהרמיקס "Maximum Overdrive" של "Robot Rock", שמורכב משאר האלמנטים של השיר למשך כמעט שש דקות. קליפ לרמיקס זה צולם ונכלל בתקליטור האוסף Musique Vol. 1 1993–2005*.*

## קליפ
הקליפ לשיר "Robot Rock" מורכב מתומא בנגלטר וגי-מנואל דה הומם-קריסטו, חברי הצמד, מבצעים את השיר על במה המעוטרת במספר טלוויזיות ואורות, וצולם ב-VHS, כדי להשיג מראה מיושן. זהו הסרטון הראשון שמציג את הצמד בתפקיד עצמו באופן בלעדי. דפוס זה ממשיך בשאר הסרטונים של Human After All למעט "The Prime Time of Your Life", שם הם מופיעים רק בהופעת קמע. בנגלטר מנגן בגיטרה בעלת צוואר כפול של גיבסון EDS-1275 המוצגת על עטיפת הסינגל "Robot Rock" בעוד דה הומם-קריסטו מופיע על מערכת תופים.

## ביקורות
אף על פי שהגיע למקומות מתונים במצעדי הדאנס בבריטניה ובארצות הברית, הסינגל נתקל בביקורת על המבנה הכללי שלו. ביקורת במגזין Stylus קבעה כי השיר "לא עושה כלום, לא אומר כלום ולא הולך לשום מקום במשך זמן רב באופן חסר מצפון". אזכורים לסינגלים קודמים של דאפט פאנק הוזכרו גם הם, שכן הרולינג סטון הכריז כי "שום דבר לא בונה כדי להשיג את התהילה הקודמת של 'Da Funk' או 'One More Time'" ופיצ'פורק ציין כי הסינגל "הוא 'Aerodynamic' של איש עני". עם זאת, ביקורת של Sputnikmusic ציינה כי "למרות שזה מעצבן בטבע, זה גם מאוד מתגמל להאזין לו".

## קרדיטים
* דאפט פאנק - שירה, גיטרה חשמלית, מכונת תופים, סינתיסייזר, גיטרה בס, ווקודר, סינתיסייזר מוג, דוושות גיטרה, תכנות, הפקה

## קישורים חיצוניים

## הערות שוליים

קטגוריה:שירי דאפט פאנק
קטגוריה:שירים באנגלית
קטגוריה:שירים על רובוטים
קטגוריה:סינגלים בהוצאת אסטרלוורקס
קטגוריה:סינגלים בהוצאת וירג'ין רקורדס
.zw

**.zw** היא סיומת האינטרנט הלאומית של זימבבואה. סיומת זו משמשת לשמות תחום (domain names) של אתרי אינטרנט הרשומים במדינה זו. הסיומת נרשמה ב-6 בנובמבר 1991. התחום מנוהל על ידי "ZISPA".

## תתי-תחומים
### תחום אקדמי
התחום **.ac.zw** מיועד למוסדות אקדמיים. הרישום לתת-תחום זה מנוהל על ידי מרכז המחשבים של אוניברסיטת זימבבואה.

### תחום ארגונים
התחום **.org.zw** מיועד לארגונים לא ממשלתיים וארגונים דומים, אם כי אין הגבלות ברורות על השימוש בו. הרישום לתת-תחום זה מנוהל על ידי "TelOne". כמו כן, TelOne משמשת גם כאיש הקשר האדמיניסטרטיבי והטכני של התחום הראשי .zw.

## קישורים חיצוניים

* 
* 

## הערות שוליים

קטגוריה:סיומות אינטרנט למדינות
קטגוריה:זימבבואה
טורץ'

**טורץ**' היא תוכנת שחמט אשר נוצרה על ידי Chess.com. טורץ' סיים במקום השני בתחרות המחשבים של Chess.com ונוצח רק על ידי Stockfish.

טורץ' השתתף בתחרות הראשונה שלו תחת השם "Mystery" (בעברית: מִסתוֹרִין). טורץ' אינו זמין באופן פומבי, אף על פי שהקבוצה שעומדת מאחורי טורץ' מאוד מעוניינת להפול את המכונה לזמינה לרשימת הניקוד . זה גם יהיה זמין דרך סקירת המשחק של Chess.com בעתיד.

הקבוצה מאחורי טורץ' מורכבת מאנדרו גרנט (מחבר תוכנת המחשב Ethereal) פין אגרס וקים קארה (מחברי תוכנת המחשב Kovisto) ג'יי הונולד (מחבר תוכנת המחשב berserk) ומייקל וויטלי ודיטריך קאפ (מחברי תוכנת המחשב Dragon). המחברים לשעבר של תוכנת המחשב Dragon מארק לפלר ולארי קאופמן הם יועצים לפרויקט. ההתפתחות של טורץ' נתמכת על ידי כלים רבים עם קוד פתוח, כגון: pytorch-nnue, Cutechess, OpenBench. הקבוצה שמאחורי טורץ' אמרה שכל הקוד שמאחורי טורץ' הוא מקורי ושום קוד אינו לקוח משום תוכנת מחשב אחרת.

## תוצאות תחרויות
### תחרות המחשבים של Chess.com

## קישורים חיצוניים

## הערות שוליים

קטגוריה:תוכנות שחמט
ויויאן גורניק

**ויויאן גורניק** (נולדה ב-14 ביוני 1935) היא סופרת, עיתונאית ומסאית יהודיה אמריקאית, פמיניסטית רדיקלית בדיעותיה.

## קורות חיים
גורניק נולדה בניו יורק וגדלה בברונקס, בת למשפחה יהודית ממעמד הפועלים. בשנת 1957 סיימה לימודי תואר ראשון באמנות בסיטי קולג' בניו יורק ובשנת 1960 קיבלה תואר שני באמנות מאוניברסיטת ניו יורק.

היא עבדה כעיתונאית ב-Village Voice מ-1969 עד 1977, שם ביטאה את השקפותיה הפמיניסטיות והפכה לאחת הכותבות הפמיניסטיות הבולטות בתקופתה. היא פרסמה מאמרים ומסות גם בניו יורק טיימס, The Nation, וב-Atlantic Monthly.

גורניק פרסמה 11 ספרים, האחרון שבהם פורסם במאי 2015. היא מלמדת כתיבה באוניברסיטת The New School בניו יורק. ב-2007–2008 הייתה עמיתה במכון רדקליף באוניברסיטת הרווארד, ובשנת 2015 היא שימשה כפרופסור אורח בתוכנית הכתיבה של באוניברסיטת איווה.

ספרה "Fierce Attachments" התפרסם בשנת 1987, זכה בפרסים רבים ונבחר ל"ספר השנה" במספר מדינות.

הוא יצא לאור בעברית ב-2022 בהוצאת תשע נשמות תחת השם **היקשרויות עזות**. תרגמה את הספר רעות בן יעקב. זהו ספרה הראשון שרואה אור בעברית. עם צאתו בעברית זכה לביקורות חיוביות מאד. מבקר הספרות ירון פריד כתב כי הספר הוא מלאכת מחשבת של כתיבה, התבוננות וחשיבה.

## ספרים שפרסמה

## ספריה בעברית
* "היקשרויות עזות", הוצאת תשע נשמות, 2022. מאנגלית: רעות בן יעקב
* "האישה המוזרה והעיר הגדולה", פאן הוצאת ספרים, 2024, מאנגלית: רחל פן

## לקריאה נוספת
* פרק ראשון של היקשרויות עזות באתר עברית
* 
* היקשרויות עזות, המתלהבת, עטרה אופק
* על "היקשרויות עזות" לוויוואן גורניק, אורית נוימאיר פוטשניק, בלוג הספרייה הלאומית
* 
* שרי שביט, **[https://www.panas.org.il/post/%D7%A0%D7%92%D7%99%D7%93-%D7%A9%D7%96%D7%90%D7%AA-%D7%A2%D7%99%D7%A8 נגיד שזאת עיר],** על "האישה המוזרה והעיר הגדולה", פנס מוסף לביקורת ספרות, פברואר 2024.

## קישורים חיצוניים

## הערות שוליים

קטגוריה:סופרים יהודים אמריקאים
קטגוריה:מסאיות אמריקאיות
קטגוריה:מסאים יהודים אמריקאים
קטגוריה:נשים אמריקאיות במאה ה-21
קטגוריה:פמיניסטיות אמריקאיות
קטגוריה:בוגרות הסיטי קולג' של ניו יורק
קטגוריה:בוגרי הסיטי קולג' של ניו יורק
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:אמריקאיות שנולדו ב-1935
קטגוריה:אמריקאים שנולדו ב-1935
שוודנפלאץ

**שוודנפלאץ** (בגרמנית: **Schwedenplatz,** כיכר שוודיה) היא כיכר במרכז וינה, בירת אוסטריה.

## מיקום
הכיכר ממוקמת באינרה שטאדט, הרובע הראשון של וינה, על יד תעלה של נהר הדנובה.

תחנת שווידנפלאץ של קווי הרכבת התחתית של וינה U1 ו-U4 ממוקמת בכיכר זו. בכיכר עצמה נוסעים קווי החשמלית של וינה מספר 1 ו-2. ממוזער|356x356 פיקסלים|רציף תחנת הרכבת התחתית בכיכר (קו U1)

## היסטוריה
ב-1859, עם הריסת חומות העיר והרחבת וינה תחת הקיסר פרנץ יוזף, עוצבה הכיכר על תעלת הדנובה. מאז 1897, נקראה כיכר פרדיננדפלאץ על שם קיסר אוסטריה פרדיננד הראשון.

שמה שונה ב-1919 בעקבות מלחמת העולם הראשונה כהוקרת תודה לשוודיה על שליחת סיוע לאוסטריה.
## ראו גם
* אינרה שטאדט
* כיכר מריה תרזה

## קישורים חיצוניים

* היסטוריה של הכיכר באתר עיריית וינה (בגרמנית)

## הערות שוליים

קטגוריה:אינרה שטאדט
קטגוריה:אירופה: כיכרות
קטגוריה:וינה
קטגוריה:וינה: הרכבת התחתית
ה. ד. דווה גאודה

**הרדנהאלי דודגוהדה דווה גאודה** (בקאנדה: **ಹೆಚ್.ಡಿ.ದೇವೇಗೌಡ**, ; נולד ב-18 במאי 1933) הוא פוליטיקאי הודי שכיהן כראש ממשלת הודו ה-11 בין ה-1 ביוני 1996 ל-21 באפריל 1997. כיהן כראש השרים של קרנאטקה מ-1994 עד 1996. כיום הוא חבר הרג'יה סבהה מטעם קרנאטקה.

## ביוגרפיה
ה. ד. דווה גאודה נולד ב-18 במאי 1933 בהרדנהאלי, כפר בממלכת מייסור לשעבר (כיום קרנאטקה). אביו, דודה גודה, היה איכר ואמו הייתה עקרת בית.

גאודה קיבל תעודה בהנדסה אזרחית בתחילת שנות ה-50.

## קריירה פוליטית
גאודה הצטרף למפלגת הקונגרס הלאומי ההודי בשנת 1953 והיה חבר בה עד 1962, אז הופרש מהמפלגה לשש שנים, בעקבות התמודדותו נגד מועמד רשמי של המפלגה.

בשנת 1962, גאודה נבחר לאספה המחוקקת של קרנאטקה כעצמאי. הוא זכה בבחירות באותו מחוז בחירה במשך שש קדנציות רצופות מ-1962 עד 1989. הוא הצטרף ל במהלך הפיצול בקונגרס הלאומי ההודי ב-1969 ושימש כמנהיג האופוזיציה באספה ממרץ 1972 עד מרץ 1976 ושוב מנובמבר 1976 עד דצמבר 1977. הוא נכלא במהלך מצב החירום בהודו (1975–77).

גאודה כיהן כשר בממשלת מפלגת ג'נטה בקרנאטקה מ-1983 עד 1988. ב-1989 חבר לפלג במפלגה שהתנגד לאיחודה עם מפלגת ג'נטה דאל, אך הובס ואיבד את מושבו באספה המחוקקת של קרנטקה. בעקבות כך עבר גאודה לג'נטה דאל, ונבחר מטעמה ללוק סבהה בבחירות ב-1991, ולאחר ניצחון המפלגה בבחירות לאספה המחוקקת של קראנטקה ב-1994, נבחר גואודה לראש השרים ה-14 של קרנטאקה בדצמבר 1994.

## ראש ממשלת הודו
בבחירות ללוק סבהה ב-1996 מפלגת הקונגרס הלאומי בראשות ראש הממשלה היוצא פ. ו. נרסימהה ראו הפסידה באופן ברור, אך אף מפלגה אחרת לא זכתה ברוב. אטאל ביהארי ואג'פאיי ממפלגת העם ההודית הושבע לראש ממשלה אך נאלץ להתפטר עקב כישלונו לגבש רוב. כאשר החזית המאוחדת, קואליציית מפלגות בראשות הג'נטה דאל שאינן תומכות בקונגרס ולא מפלגת העם ההודית, החליטה להקים ממשלה בתמיכת הקונגרס, גאודה נבחר במפתיע לעמוד בראש הממשלה והושבע לראש ממשלת הודו ה-11 ב-1 ביוני 1996.

נשיא הקונגרס סיטראם קסרי החליט למשוך את תמיכת הקונגרס בממשלת גאודה והוא הפסיד בהצבעת אי-אימון ב-11 באפריל 1997. הקונגרס לא הצליח להקים ממשלה חילופית, והג'נטה דאל הקימה ממשלה נוספת, אך הפעם הועמד בראשה אינדר קומאר גוג'ראל ב-21 באפריל 1997.

## לאחר כהונתו כראש הממשלה
ב-2 במרץ 1998 איבד גאודה את מקומו ברג'יה סבהה, אך הוא נבחר ללוק סבהה בבחירות ב־10 במרץ 1998.

בשנת 1999, כמה מנהיגים בכירים של מפלגת ג'נטה דאל החליטו להשתלב ב בהנהגת מפלגת העם ההודית, פרש גאודה והקים את ג'נטה דאל (חילונית).

גואודה הובס בבחירות הכלליות של 1999, ואיבד את מושבו בלוק סבהה פעם נוספת. הוא שב ללוק סבהה ב-2002, וכיהן בו עד לתבוסתו בבחירות ללוק סבהה ב-2019. ביוני 2020 נבחר לרג'יה סבהה.

## חיים אישיים
גאודה נשוי לצ'נמה, עמה התחתן ב-1954. יש להם שישה ילדים משותפים: ארבעה בנים, שאחד מהם כיהן כראש השרים של קרנאטקה, ושתי בנות.

## קישורים חיצוניים

* 

* Prime Minister H. D. Deve Gowda *Prime Ministers Office, Archived*
* 
* 

## הערות שוליים

קטגוריה:שרי החוץ של הודו
קטגוריה:ראשי ממשלת הודו
קטגוריה:ראשי ממשלות המדינות והטריטוריות של הודו
קטגוריה:חברי הרג'יה סבהה
קטגוריה:חברי הלוק סבהה מקרנאטקה
קטגוריה:קרנאטקה
קטגוריה:שרי הפנים של הודו
קטגוריה:אישים שנכלאו במהלך מצב החירום בהודו
קטגוריה:חברי הג'נטה דאל
קטגוריה:הודים שנולדו ב-1933
כפלה

**כְּפֵלָה** (בלועזית: **דוּבְּלֶטָה**) היא קבוצת מילים בשפה מסוימת, לרוב זוג, שמוצאן האטימולוגי משותף אך משמעויותיהן שונות. למשל, המילה "כורסה" נשאלת מהארמית, "כָּרְסֵא", שמשמעותה "כיסא" בעברית. מפני שבעברית, למילים ״כיסא״ ו״כורסה״ יש משמעויות נבדלות אך הן התגלגלו מאותו המקור השמי, הזוג נחשב כפלה.

יש גם קבוצות מילים או שורשים שהיותן כפלות שנוי במחלוקת, למשל השורשים שק״ט, שת״ק, ו־סכ״ת.

יש גם מילים וגלגוליהן שהושאלו לשפה אחרת יותר מפעם אחת, ולכן כמה צורות שונות שמקורן אחד הושאלו. למשל, המילים "קיסר" ו"צאר", שהושאלו משמו של יוליוס קיסר, הן כפלה. המילה "תכל'ס" גזורה מההגייה האשכנזית של המילה "תכלית", אבל השתיים נבדלו במשמעותן. לכן, הן נחשבות כפלה בעברית החדשה.

תופעה הפוכה לתופעת הכְּפלה היא צמדי מילים בעלות צליל דומה שמשמעותן התקרבה אף שגיזרונן שונים. למשל, בצמד המילים "בָּמָה" ו"בִּימָה": "בָּמָה" ממקור שמי ו"בִּימָה" ממקור יווני. אין בין השתיים קשר גיזרוני כלל, ולכן צמד זה איננו כפלה.

## הערות שוליים

קטגוריה:אטימולוגיה
קטגוריה:בלשנות היסטורית
Champagne Rosé

"**Champagne Rosé**" (בעברית: "**שַׁמְפַּנְיָה רוֹזֶה**") הוא שיר שהוקלט על ידי הראפר האמריקאי קוואבו בהשתתפות הזמרת-יוצרת האמריקאית מדונה והראפרית האמריקאית קארדי בי, מתוך אלבום הבכורה שלו, *Quavo Huncho* (2018). הוא יצא לאור ב-12 באוקטובר 2018, בהוצאת חברות התקליטים קפיטול רקורדס, מוטאון וקוואליטי קונטרול מיוזיק, ביחד עם שאר שירי האלבום. את השיר כתבו השלושה ביחד עם סטארה, רסול דיאז ומורדה ביטס, שהפיקו אותו גם כן.

מבקרי המוזיקה הפנו כלפי השיר ביקורות מעורבות וחיוביות כאחד. בפיצ'פורק כתבו . באיידולטור נכתב . מבחינה מסחרית, זכה השיר להצלחה כאשר דורג במקום ה-20 במצעד השירים מתחת להוט 100, אף על פי שלא הופץ כסינגל. בספוטיפיי הצליח לצבור במרוצת השנים למעלה מ-18 מיליון השמעות בסך הכול.

## רקע וכתיבה
השיר נכתב על ידי מדונה, קארדי בי, סטארה, רסול דיאז, מורדה ביטס וקוואבו והופק על ידי סול-גוט-היטס, קוואבו ומורדה ביטס. הוא הוקלט בתקופה בה הקליטה מדונה את אלבום האולפן הארבעה-עשר שלה, *[[Madame X (אלבום)|Madame X]]*. שלושת האמנים הודיעו במשך תקופה מסוימת כי הם עתידים להקליט שיתוף פעולה ביחד. במהלך השיר אומרת קארדי בי , כתגובה על כך שהגדירו אותה כזמרת של להיט אחד ("Bodak Yellow"). בהמשך לכך, היא מאזכרת את שחקן הכדורסל האמריקאי לברון ג'יימס; באותה התקופה נהגה לצפות במשחקי NBA לעיתים קרובות.

בקטע נוסף שרים קוואבו ומדונה על אמן האשליות דייוויד בליין, הידוע בכך שהוא מרשים ידוענים ואנשים בכישרונותיו.

## ביקורת
"Champagne Rosé" זכה לביקורות מעורבות וחיוביות כאחד מטעם מבקרי המוזיקה. בפיצ'פורק כתבו . באיידולטור נכתב . ב-*That Grape Juice* הגדירו את מדונה בתור "מלכת הפופ", תוך שציינו את תרומתה המוזיקלית של קארדי בי גם כן.

ברולינג סטון הפנו ביקורת מעורבת יותר כלפי השיר וכתבו, . במגזין בילבורד חשפו שווידאו קליפ נלווה היה צריך לצאת, אך הדבר נגנז בהמשך לכך. כמו כן, נכתב כי . ב-*[[Consequence of Sound]]* מתחו ביקורת על השיר וטענו כי מדובר בקטע לא נעים להאזנה, ביחס לשירים אחרים באלבום.

## וידאו קליפ
במקור, פורסם באינסטגרם של מדונה תמונה בה היא אוחזת בכוס שמפניה בתור הצצה לקליפ אפשרי של "Champagne Rosé". בהמשך לכך, לא אושר הדבר כרשמי אך במגזין בילבורד פורסמה כתבה בה ציינו את הכיוון להוציא קליפ נלווה שיעזור בקידום המסחרי של השיר. עם זאת, הוחלט לוותר על הרעיון. האודיו של השיר הועלה לערוץ היוטיוב של ב-11 באוקטובר 2018, עם תמונה של האלבום בו נכלל.

נכון לאוגוסט 2023 עומד מונה הצפיות של הקליפ על למעלה מחצי מיליון צפיות.

## רשימת השמעה
* **הורדה דיגיטלית / סטרימינג**
# "Champagne Rosé" – 4:06

## קרדיטים
הקרדיטים והצוות מותאמים מהערות האלבום של *Quavo Huncho*.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קוואבו
קטגוריה:שירי מדונה
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי מורדה ביטס
קטגוריה:שירים שנכתבו על ידי סטארה
קטגוריה:שירים שנכתבו על ידי קארדי בי
קטגוריה:שירים על אלכוהול
קטגוריה:שירים על ידוענים
קטגוריה:שירים על נקמה
הדגל השחור של הג'יהאד

[ממוזער| הדגל השחור של הג'יהאד אשר מסוף שנות ה-90 ואילך משמש ארגונים איסלאמיסטיים שונים אשר מכיל כיתוב בצבע לבן של ה[שהאדה על גבי רקע שחור]]
**הדגל השחור של הג'יהאד** הוא דגל בשימוש נפוץ בקרב תנועות איסלמיסטיות ופונדמנטליסטיות שונות שהאידאולוגיות שלהם מבוססות על ג'יהאדיזם. הדגל מורכב לרוב מהדגל השחור שעליו כתוב בצבע לבן השהאדה (הכרזת האמונה האסלאמית) בקליגרפיה ערבית מסוגננת. השימוש בדגל השחור של הג'יהאד אומץ באופן נרחב על ידי קבוצות איסלאמיסטיות וג'יהאדיסטים במהלך שנות ה-90 של המאה ה-20 ובמהלך תחילת העשור הראשון של המאה ה-21. בנוסף לכך הדגל משמש כיום גם ארגוני טרור שונים.

ארגונים שהשתמשו בדגל השחור של הג'יהאד כוללים את:
* אל-קאעדה
* המדינה האסלאמית (דאעש)
* א-שבאב

## גרסת הדגל שמשמשת את ארגון המדינה האסלאמית
[ממוזער|[דגל המדינה האסלאמית המכיל את חותם מוחמד. הארגון נוטה להשתמש בדגל בכל סרטונים שמפיץ הארגון. הצגתם של דגלי המדינה האסלאמית נחשבת כיום בלתי חוקית במדינות שונות ברחבי העולם.]]
הגרסה של הדגל אשר משמשת את ארגון המדינה האסלאמית משלב בתוכו את החותם ההיסטורי לכאורה של הנביא מוחמד.

באוגוסט 2014 ראש ממשלת בריטניה דייוויד קמרון הציע לעצור כל מי שמציג את דגל המדינה האסלאמית בבריטניה. קמרון התבסס על סעיף 13 (1b) של החוק הבריטי "Terrorism Act 2000" אשר קובע שאנשים הנמצאים במרחב ציבורי מבצעים עבירה אם הם לובשים, נושאים או מציגים חפץ אשר מעורר חשד סביר כי הם חברים או תומכים בארגון בלתי חוקי ("proscribed organization") והם עלולים בשל כך לרצות שישה חודשי מאסר או לקבל קנס.

מאוגוסט 2014 ואילך נאסרה הצגת דגל המדינה האסלאמית בהולנד.

מספטמבר 2014 השימוש בתמונה של דגל המדינה האסלאמית למטרות שאינן חינוכיות הוא גם בלתי חוקי בגרמניה על סמך סעיף 86a לחוק העונשין הגרמני.

לעומת זאת, בשוודיה הצגת דגל המדינה האסלאמית מותרת.

## ראו גם
* הדגל השחור
* שהאדה

## הערות שוליים

קטגוריה:דגלים וסמלים דתיים
קטגוריה:ג'יהאד
Mirror (אלבום)

***Mirror*** (בעברית: **[[מראה]]**) הוא אלבום הבכורה של הזמרת-יוצרת הקנדית לורן ספנסר-סמית'. האלבום יצא ב-14 ביולי 2023 תחת הוצאת ריפבליק רקורדס.

## רשימת רצועות

## מיקומי שיא ותארים

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2023
קטגוריה:אלבומים באנגלית
קטגוריה:אלבומים שהופקו על ידי ג'ייסון אביגן
קטגוריה:אלבומי פופ
קטגוריה:אלבומי זהב בקנדה
קטגוריה:אלבומי כסף בממלכה המאוחדת
קטגוריה:אלבומי חברת ריפבליק רקורדס
אתר שיגורים סוחה

**מרכז שיגורים סוחה** (בקוריאנית: **서해위성발사장**), ידוע גם כ-"Pongdong-ri" הוא מרכז שיגורים בצפון-מערב קוריאה הצפונית המותאם לשיגורים של טילים בליסטיים ומשגרי לוויינים.

## היסטוריה
עבודות בנייה באתר החלו בתחילת שנות ה-90 של המאה ה-20 והורחבו בתחילת המאה ה-21. צילומים שבוצעו בשנת 2008 על ידי לווייני חברת DigitalGlobe הראו התקדמות משמעותית. בתחילת 2011 דווח על סיום הבנייה.

השיגור הראשון בוצע במרץ 2012 כאשר לוויין קוואנגמיונגסונג 3 שוגר באמצעות משגר מדגם אונחה 3. בדצמבר בוצע שיגור נוסף והלוויין הגיע למסלול המתוכנן. ב-7 בפברואר 2016 בוצע שיגור לוויין "קוואנגמיונגסונג 4". השיגור זכה לגינוי ממועצת הביטחון כי היה חשד שמדובר בניסוי טיל בליסטי.

ביולי 2018 החלו עבודות פירוק מתקנים באתר. צילומי לוויין וביקור צוות של קצינים מקוריאה הדרומית הוכיחו שעבודות פירוק אכן מתקדמות.

בסוף פברואר 2019 הכריזו שלטונות קוריאה הצפונית על חידוש פעילות האתר. בשנת 2023 בוצעו מהאתר שיגורים בעזרת משגר חדש מדגם צ'חולימה, אך השיגורים כשלו.

## מתקנים באתר
האתר כולל של שטח של כ-6 קמ"ר. הוא כולל מתקני שיגור, בניין מרכז בקרה, אתרים לתמיכה טכנית ומתקנים נוספים.

נכון לנובמבר 2023 הוא כולל 2 כני שגור:
* כן שיגור למשגר מדגם אונחה
* כן שיגור למשגר מדגם צ'חולימה שנבנה לאחרונה

## קישורים חיצוניים

* צילומים מהאתר
* תיאור האתר
* מצב מתקני האתר

## הערות שוליים

קטגוריה:אסיה: נמלי חלל
קטגוריה:תוכנית החלל של קוריאה הצפונית
סרגיי פשקוב

**סרגיי ואדימוביץ' פשקוב** (ברוסית: **Серге́й Вади́мович Пашко́в**) הוא עיתונאי רוסי, ראש מדור המזרח התיכון בתאגיד הלאומי הרוסי לרדיו וטלוויזיה, המתגורר בישראל מאז 2003.
## ביוגרפיה
פשקוב נולד במוסקבה ב-12 ביוני 1964. למד היסטוריה באוניברסיטה.

בינואר 1990 עד 1996 שימש כמרצה במכון להיסטוריה וארכיונים ואחרי זה שימש כפרשן ושדרן בתחנת הרדיו הממשלתית רדיו רוסיה.

בינואר 1997, שימש ככתב של רשת רוסיה-1, שימש כפרשן במהדורת החדשות וסטי. בשנת 2000, הנחה את תוכנית הטלוויזיה ״פרטים״, בערוץ RTR והנחה את מהדורת החדשות הלילית.

באוגוסט 2003, מונה לעמוד בראש לשכת המזרח התיכון של מהדורת "וסטי" ושימש כשליח הערוץ לישראל. הוא סיקר עבור הרוסים את מלחמת לבנון השנייה, את האביב הערבי וכן את המבצעים השונים. בסיקוריו הוא נוטה לצדד בפלסטינים. במהלך מלחמת חרבות ברזל נפתחה נגדו עצומה, הקוראת לגירושו מהארץ, בעקבות דיווחיו המוטים.

נשוי לאליה סודקובה, העובדת ככתבת ערוץ 9.

## קישורים חיצוניים

קטגוריה:עיתונאים רוסים
קטגוריה:סגל VGTRK
קטגוריה:רוסים שנולדו ב-1964
פטר לונגריך

**פטר לונגריך** (בגרמנית: **Peter Longerich**; נולד ב-4 בפברואר 1955) הוא פרופסור גרמני להיסטוריה והיסטוריון. הוא נחשב על ידי היסטוריונים אחרים, כולל איאן קרשו, ריצ'רד אוונס, טימותי סניידר, מארק רוזמן וריצ'רד אוברי, כאחד מבני הסמכא הגרמנים המובילים בנושא השואה.

## קריירה
לונגריך למד באוניברסיטת מינכן וקיבל תואר דוקטור בהיסטוריה ותואר שני בהיסטוריה וסוציולוגיה.

בשנים 2002–2003, לונגריך הופקד על הקתדרה במכון פריץ באואר בפרנקפורט. בשנים 2003–2004, הוא היה מרצה בקתדרה על שם שפירו במרכז לחקר השואה במוזיאון ארצות הברית לזכר השואה בוושינגטון די. סי., שם כתב ביוגרפיה של היינריך הימלר. בשנים 2005–2006 הוא היה עמית במרכז המחקר של נורדריין-וסטפאליה (Wissenschaftszentrum Nordrhein-Westfalen).

לונגריך היה מנהל מרכז המחקר של השואה וההיסטוריה של המאה העשרים ברויאל הולווי, אוניברסיטת לונדון (RHUL), שם עבד לצד דייוויד סזרני. ב-2015 עזב את תפקידו ברויאל הולוואי וחזר לגרמניה. תחומי המחקר העיקריים שלו כוללים את ההיסטוריה של רפובליקת ויימאר, הרייך השלישי, מלחמת העולם השנייה, השואה, היינריך הימלר ויוזף גבלס.

לונגריך הופיע בתקשורת כדי להגיב על הקשרים בין אדולף היטלר לשואה, כמו גם על נושאים קשורים, ופרסם בשנת 2001 ספר המתעד את תפקידו המרכזי של היטלר בשואה בשם The Unwritten Order ("הסדר הבלתי כתוב"). הספר נבע מעדותו כעד מומחה במשפט דייוויד אירווינג. טימותי סניידר סקר את עבודתו של לונגריך ותיאר את *השואה* כיצירה "עמוקה" ואת ספרו של לונגריך על היינריך הימלר "מפואר".

## ספריו
**אנגלית**

* 
* 
* 
* 
* 
* 


**גרמנית**

* *(1989). Die braunen Bataillone. Geschichte der SA*. Beck, Múnich. 
* (1992). *Hitlers Stellvertreter. Führung der NSDAP und Kontrolle des Staatsapparates durch den Stab Heß und Bormanns Partei-Kanzlei.* K.G. Saur. 
** (1998). *Politik der Vernichtung. Eine Gesamtdarstellung der nationalsozialistischen Judenverfolgung*. Piper: Munich. 
* (1998). *Die Wannsee-Konferenz vom 20. Januar 1942. Planung und Beginn des Genozid an den Europäischen Juden*. Hentrich: Berlín. 
* (2001). *Der ungeschriebene Befehl. Hitler und der Weg zur „Endlösung“.* Piper: Munich. 
* (2006). *„Davon haben wir nichts gewusst!“ Die Deutschen und die Judenverfolgung 1933–1945*. Siedler: Múnich. 
* (2008). *Heinrich Himmler: Eine Biographie*. Siedler: Munich. 
* (2010). *Goebbels. Biographie*. Siedler: Múnich. 
* (2015). *Hitler. Biographie*. Siedler: Múnich. 
* (2016). *Wannseekonferenz. Der Weg zur „Endlösung“*. Pantheon: Munich. 
* (2021). *Antisemitismus: Eine deutsche Geschichte. Von der Aufklärung bis heute*. Siedler: Munich. 
* (2022). *Außer Kontrolle. Deutschland 1923*. Molden, Wien 2022, 


## הערות שוליים

## קישורים חיצוניים

* על לונגריך באתר המחלקה הגרמנית RHUL

קטגוריה:חוקרי האנטישמיות
קטגוריה:חוקרי השואה
קטגוריה:בוגרי אוניברסיטת מינכן
קטגוריה:גרמנים שנולדו ב-1955
משחקים בחורף (סרט)

**משחקים בחורף** הוא סרט טלוויזיה ישראלי משנת 1988 בבימויו של רם לוי, עם משה אבגי וגל יחס בתפקידים הראשיים.

התסריט מבוסס על הסיפור "משחקים בחורף" מאת יצחק בן-נר שיצא לאור בתוך קובץ הסיפורים "שקיעה כפרית" בשנת 1976. הסיפורים "קולנוע" ו"משחקים בחורף" מתוך הקובץ מופיעים ברשימת הלימוד לבחינות הבגרות בספרות. הזמן הועתק מהתקופה לאחר מלחמת ששת הימים לתקופת המנדט.

גיבור הסיפור והסרט הוא ילד בן 11 שחווה אירועים מורכבים לקראת התבגרותו ומבחינה זאת זה רומן חניכה.

## תקציר העלילה
שנת 1946, כפר מוזנח ליד חיפה. אלי (גל יחס) הוא נער בן 11, יתום מאם וגר עם אביו מר וייס (קונסטנטין אנטול) ואחיו הגדול יגאל (דב נבון). הם מתפרנסים בקושי מפרה חולבת אחת. גברת דבש האלמנה (ורדה בן חור) עוזרת להם בעבודות משק הבית ומנסה להתחיל זוגיות עם האבא אבל הוא מדוכא ולא מעוניין.

יגאל מיואש מהמצב ומחליט לעבור לעבוד בחיפה בעסק של בן הכפר מנשה מנשה (יגאל נאור) שם הוא סופג מכות מערבי שפוטר בגללו.

דן שטרקמן (טוביה גלבר) עובד ברפת של משפחתו עם אמו האלמנה (רות גלר). הוא נוסע לחיפה לעיתים קרובות ובכפר מרכלים שהוא הולך לזונות.

עדינה הדרי (רי רוז) היא מתבגרת צעירה ומושכת שגברי הכפר כולל אלי, מתגרים ממנה. בכפר מסתובב ניזארי (אריה אליאס) נודד לבוש בגדים ישנים ומסריחים ואוסף עופות שמתו. כאשר פרדתו הזקנה של שטרקמן מתקשה בהליכה, שטרקמן יורה בה למוות לקול זעקותיו של אלי.

לכפר מגיע בחור שחום שמכונה ימאני (משה אבגי) ומתגורר בצריפו של כהן (יהודה כהן). אלי עוקב אחריו ומגלה שהוא נפגש עם שטרקמן ולשניהם יש אקדחים. שטרקמן רוצה לחסל את אלי אבל ימאני משחרר אותו לאחר שהבטיח לא לגלות את הסוד.

עדינה מתאהבת בימאני והם מתנים אהבים כשכל הכפר מחפש אחרי עדינה. אלי מגלה לאביה (מני סביר) את מקום הימצאה ואנשי הכפר ובראשם בביוף (אדי מוכתר) מפליאים את מכותיהם בו ומגרשים אותו מהכפר.

מתבצעת פעולה של לח"י בבתי הזיקוק בחיפה. שטרקמן חוזר פצוע, אלי כותב על קירות הבתים "לח"י" והתושבים ממהרים למחקם לפני שיגיעו הבריטים.

ימאני נפצע קשה בפעולה. הוא מגיע בקושי לכפר ואלי פוגש אותו ומחביא אותו במתבן. ימאני הפצוע מסרב לכל טיפול פן יתגלה. אלי מזעיק את עדינה והיא מתנה אהבים עם ימאני ברגעיו האחרונים.

## צוות השחקנים

## קישורים חיצוניים

* משחקים בחורף, באתר יוטיוב

קטגוריה:סרטי טלוויזיה ישראליים
קטגוריה:סרטים ישראליים משנת 1988
קטגוריה:סרטים בעברית
קטגוריה:סרטים מבוססי סיפורים קצרים
קטגוריה:הערוץ הראשון: תוכניות וסדרות
לוסי פריי

**לוסי אליזבת' פריי** (באנגלית: **Lucy Elizabeth Fry**; נולדה ב-13 במרץ 1992) היא שחקנית אוסטרלית.

## ביוגרפיה
פריי נולדה בשכונה הפרוורית וולווין , בבריזבן, קווינסלנד שבאוסטרליה ב-13 במרץ 1992. היא למדה בבית הספר תיכון לבנות בבריסביין, קווינסלנד, והחלה ללמוד תיאטרון בגיל צעיר, ושיחקה בתיאטרון מבריסביין, "Zen Zen Zo". ב-2007 נבחרה לסגנית ראשונה בתחרות היופי "Girdfriend Magazine's Model Search".

## קריירה
בשנת 2010 היא הופיעה לראשונה בתפקיד ללא קרדיט בסיום העונה השלישית של סדרת הטלוויזיה "H2O".

בשנת 2012 קיבלה את התפקיד הגדול הראשון שלה בטלוויזיה בתור זואי בסדרת הנעורים "נקודת גלישה". לאחר מכן החלה לשחק את ליילה, אחת מבנות הים, בעונה הראשונה של "בנות הים של מקו".

בשנת 2014 היו לה תפקידים ראשונים במסך הגדול, בתור ליסה דראגומיר בסרט "האקדמיה לערפדים", ובתור האני בסרט "Now Add Honey". בשנת 2015 כיכבה פריי בסרט "קשר הסמים בתיכון" לצד תומאס מאן, וגילמה את התפקיד של אלכס.

ב-2016 היא הופיעה בסרטים "מר צ'רץ'", עם אדי מרפי ובריט רוברטסון, ובסרט "החשיכה" (אנ') עם קווין בייקון. באותה שנה, היא גילמה את הדמות הראשית איב ת'ורוגוד במיני-סדרה האוסטרלית "וולף קריק"  ובמיני-סדרה "נובמבר 1963" בתפקיד מרינה, אשתו של לי הארווי אוסוואלד.

באוקטובר 2016 לוהקה פריי לתפקיד טיקה, שדון צעיר בעל כוחות על שרביט קסום, בסרט הפנטזיה "בהיר"  משנת 2017 בכיכובם של ויל סמית וג'ואל אדגרטון. ביולי 2017 לוהקה פריי לתפקיד ראשי בסרט "She's Missing" לצד אייסה גונסאלס.

ביולי 2019, לוהקה למותחן פעולה אמריקאי-בריטי "פשע הוליוודי", שביים טים קירקבי, המבוסס על רומן באותו שם מאת הווארד מייקל גולד. באותה שנה, החלה לככב בסדרת הטלוויזיה "הסנדק של הארלם", שעלתה לראשונה בספטמבר 2019 ברשת Epix.

בפברואר 2020, פורסם שהיא תככב בסרט המתח של נטפליקס "שיני לילה".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות תיאטרון אוסטרליות
קטגוריה:אוסטרלים שנולדו ב-1992
קטגוריה:אוסטרליות שנולדו ב-1992
VSS Unity

**VSS Unity** הוא מטוס חלל שיכול לטוס באטמוספירה ולפעול כחללית בחלל. הוא נמצא בבעלות של וירג'ין גלקטיק ומהווה מטוס מסלולי שני מאותו דגם.
## מבנה
VSS Unity יכול להגיע לגובה של מעל 80.5 ק"מ ובכך לעבור את גבול החלל לפי הגדרות של נאס"א ורשות התעופה הפדרלית. הוא לא יכול להגיע לגובה של 100 ק"מ הנדרשת לפי הגדרת החלל של הפדרציה הבין-לאומית לאווירונאוטיקה שמבוססת על קו קרמן.

VSS Unity מגיע לגובה של כ-20 ק"מ בעזרת מטוס עזר. בגובה זה הוא מתנתק מהמטוס וממשיך לצבור גובה באופן עצמאי. זמן טיסה בחלל הוא כשש דקות. משקל החללית הוא כ-5,600 ק"ג וניתן להתקין בתא שישה מושבים בנוסף לשני מושבים למפקד טיסה וטייס.

הטיסה הראשונה נערכה ב-8 בספטמבר 2016. בטיסה שנערכה בשנת 2021 לראשונה בנוסף לחברי הצוות היו גם נוסעים לרבות ריצ'רד ברנסון. ביוני 2023 החלו טיסות מסחריות.

טיסות ניסוי ראשונות נערכו מנמל תעופה במדבר מוהאבי. במאי 2021 טיסות ונחיתות עברו לנמל החלל אמריקה גם הוא בניו מקסיקו.

טיסה מסחרית מס' 7 שנערכה ביוני 2024 הייתה טיסה ארחונה של המטוס. חברת "וירג'ין גלקטיק" מפתחת כלי טיס חדש שאמור להתחיל את הטיסות בשנת 2025/26.
## טיסות מסחריות

## קישורים חיצוניים

* תיאור כללי
* דף רישוי

קטגוריה:חלליות מאוישות
קטגוריה:תיירות חלל
דניאל ברבנק

**דניאל ברבנק** (באנגלית: **Daniel Christopher Burbank**; נולד ב-27 ביולי 1961, מנצ'סטר קונטיקט) היה אסטרונאוט בתוכנית מעבורות החלל של נאס"א. הוא היה מפקד משלחת מס' 30 לתחנת החלל הבין-לאומית.

## קורות חיים
דניאל ברבנק נולד וגדל בקונטיקט. לאחר לימודי בית ספר הוא התחיל ללמוד באוניברסיטת פיירפילד. אחרי סיום שנת לימודים הראשונה הוא עבר לאקדמיה של משמר החופים. בשנת 1985 הוא קיבל ממנה תואר ראשון בהנדסת חשמל. לאחר סיום האקדמיה הוא נקלט בשורות של משמר החופים של ארצות הברית ועבר קורס טיס. ברבנק שירת בבסיסים שונים של החיל. בשנת 1990 הוא קיבל תואר שני בהנדסת אווירונאוטיקה.

## שירות בתחום החלל
בשנת 1996 ברבנק נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

בספטמבר 2000 ברבנק טס לחלל כמומחה משימה ב-STS-106 במעבורת החלל אטלנטיס (טרנס וילקאט היה מפקד צוות). מטרתה העיקרית של משימה זו הייתה המשך הרכבת תחנת החלל הבין-לאומית וביצוע ניסויים.

בספטמבר 2006 ברבנק היה מומחה משימה ב-STS-124 של מעבורת החלל אטלנטיס (ברנט ג'ט היה מפקד צוות). מטרתה העיקרית של משימה זו הייתה חידוש הרכבת תחנת החלל הבין-לאומית. המעבורת נשאה במטענה את החלק השני של הצד השמאלי של התחנה. החלק הזה מורכב מזוג קולטים המפיקים אנרגיה סולרית ומהצירים שעליהם הם מורכבים (P3/P4). במהלך משימהברבנק ביצע פעילות חוץ-רכבית באורך של כ-7 שעות.

בשנים 2007–2009 ברבנק חזר לאקדמיה של משמר החופים וכיהן כפרופסור.

בנובמבר 2011 ברבנק היה מומחה משימה של טיסה סויוז TMA-22 (אנטון שקאפלרוב היה מפקד צוות). הצוות הצטרף למשלחת מס' 29 לתחנת החלל הבין-לאומית בפיקוד של מייקל פוסום. כאשר המשלחת עזבה את תחנת החלל, ברבנק היה מפקד משלחת מס' 30 לתחנת החלל הבין-לאומית. הוא חזר לכדור הארץ ב-אפריל 2012.

ברבנק פרש מנאס"א בשנת 2018 וחזר ללמד באקדמיה של משמר החופים.

## קישורים חיצוניים

* ביוגרפיה
* ביוגרפיה באתר נסא"א

קטגוריה:הלכי חלל אמריקאים
קטגוריה:אסטרונאוטים אמריקאים
קטגוריה:קצינים וחוגרים במשמר החופים של ארצות הברית
קטגוריה:אנשי צוות תחנת החלל הבין-לאומית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:בוגרי אקדמיית משמר החופים של ארצות הברית
קטגוריה:בוגרי אוניברסיטת אמברי-ריידל
קטגוריה:אמריקאים שנולדו ב-1961
בית הכנסת של הודמזוושרהיי

בית הכנסת בסגנון אר נובו ב**[[הודמזוושרהיי]]** (בהונגרית: **Hódmezővásárhelyi zsinagóga**) נמצא בכתובת ככר סנט אישטוואן 2 (Szent István tér 2). המבנה הורחב ושופץ מספר פעמים בין השנים 1850 לבין 1989 ובשנת 2004, חודש ושופץ שוב לזכר 60 שנה לשואת יהודי הונגריה.

## היסטוריה
ישנם נתונים רבים על חיי הדת היהודיים בהודמזוושרהיי עוד משנת 1810. בנייתו של בית התפילה הראשון החלה בשנת 1833 על מגרש שנתרם על ידי בעל הקרקע ג'רג' קארואי. המרכז שהפך גם למרכז הקהילה היהודית המקומית הורחב בהדרגה ובשנת 1850 היה צורך לבנות בית תפילה גדול יותר כדי לענות על צורכי הקהילה שגדלה. בית הכנסת (של ממש) החדש הושלם בשנת 1857 על פי תוכניותיו של הבנאי מיקלוש בוש (Busch Miklós) מסנטש.

בינתיים גדלה הקהילה היהודית המקומית פי עשרה!!!, ועד שנת 1905 נוצר צורך בהרחבה נוספת. בתחרות (מכרז) שהוכרזה בשנה שלאחר מכן זכה האדריכל מיקשה מילר, שמבני האר נובו שלו עדיין מגדירים מנקודת מבט האר-נובו מבנים רבים בדרום המישור ההונגרי הגדול. הבינוי מחדש שהושלם ב-1908 השפיע משמעותית בעיקר על החזית הראשית, בעוד ששאר חלקי בית הכנסת שונו רק במעט. מעל האכסדרה המזכירה את שערי הקתדרלות של ימי הביניים, יש חלון ורדים בסגנון אר נובו, שסביבו, בקשת, כתובת עברית **האֹמַר לַיהוָה מַחְסִי וּמְצוּדָתִי אֱלֹהַי אֶבְטַח־בּוֹ** מתהלים פרק צא פסוק ב.

במהלך השואה הצטמצם מספר היהודים בהודמזוושרהיי לשבריר ממה שהיה, וההידרדרות ההדרגתית של המבנה החלה.

## כיום
שמאל|ממוזער|341x341 פיקסלים| חלון הוורדים המחודש (קטע)
עד שנות ה-80 המבנה הידרדר למסוכן, מסכן חיים והיה בסכנת קריסה. בשנת 1984 קנתה העירייה את בית הכנסת מהקהילה היהודית. בשנת 1989 החלו שיפוצים רחבי היקף בהנחיית בלה שישה, אדריכל מומחה להגנה ושיחזור של מבנים היסטוריים שנועדו לשימור. באותו הזמן, חלונות הזכוכית המעוטרים, שנהרסו כמעט כליל בינתיים, חודשו בשיתוף אמנית הזכוכית זוכת פרס פרנצי, נואמי יוליה קובאץ' (Noémi Júlia Kovács) ובעלה הצייר אנדראש סילאדי (András Szilágy). בשנת 2004 בוצעו שיפוצים נוספים בבניין במלאת 60 שנה לשואת יהודי הונגריה ושל יהודי המקום. כיום בית הכנסת מקבל את פני המבקרים במלוא הדרו.

המבנה מיוחד גם בכך שהוא השתמר עם הריהוט המקורי שלו. הספסלים המיוחדים שגולפו ביד נשתמרו במצבם המקורי. ניתן לראות אותם משוחזרים היום בבית הכנסת. בבית הספר היהודי לשעבר הסמוך למבנה פועל סניף של המרכז לזיכרון ותיעוד השואה.

## לקריאה נוספת
* ההיסטוריה של בית הכנסת באתר האינטרנט של Szép Magyarország.
* דיווח על שיפוץ בית הכנסת.

## ראו גם
* רשימת בתי הכנסת בהונגריה

## קישורים חיצוניים

* סרטון ביוטיוב על בית הכנסת

קטגוריה:הונגריה: בתי כנסת